สูงกว่าคาด! “เงินเฟ้อยุโรป” เดือนก.ย. พุ่งแตะ 10% กดดัน ECB เร่งขึ้นดอกเบี้ยเชิงรุก
“เงินเฟ้อยุโรป” เดือนก.ย. พุ่งแตะ 10% สูงกว่าที่นักวิเคราะห์คาดการณ์ เมื่อเทียบกับเดือนส.ค. อยู่ที่ระดับ 9.1% ซึ่งเพิ่มแรงกดดันต่อธนาคารกลางยุโรปในการเดินหน้าปรับขึ้นอัตราดอกเบี้ยในเชิงรุก 
“เงินเฟ้อยุโรป” เดือนก.ย. พุ่งแตะ 10% สูงกว่าที่นักวิเคราะห์คาดการณ์ เมื่อเทียบกับเดือนส.ค. อยู่ที่ระดับ 9.1% ซึ่งเพิ่มแรงกดดันต่อธนาคารกลางยุโรปในการเดินหน้าปรับขึ้นอัตราดอกเบี้ยในเชิงรุก
30 ก.ย. 2565

ผู้สื่อข่าวรายงานว่า วิกฤตเศรษฐกิจของยูโรโซนทวีความรุนแรงยิ่งขึ้น หลังเงินเฟ้อพุ่งแตะตัวเลขหลักสิบเป็นครั้งแรกในประวัติศาสตร์ ซึ่งเพิ่มแรงกดดันต่อธนาคารกลางยุโรป (ECB) ในการเดินหน้าปรับขึ้นอัตราดอกเบี้ยในเชิงรุก
ทั้งนี้ สำนักงานสถิติแห่งสหภาพยุโรป (ยูโรสแตท) เปิดเผยในวันนี้ (30 ก.ย.65) ว่าดัชนีราคาผู้บริโภค (CPI) พุ่งแตะ 10% ในเดือนก.ย. เมื่อเทียบกับปีก่อนหน้าจากระดับ 9.1% ในเดือนส.ค. โดยสูงเหนือการคาดการณ์เฉลี่ยในผลสำรวจนักเศรษฐศาสตร์ของสำนักข่าวบลูมเบิร์กที่ระดับ 9.7% และสูงเหนือคาดการณ์ติดต่อกันเป็นเดือนที่ 5
โดยปัจจัยที่ขับเคลื่อนเงินเฟ้อเดือนก.ย.ยังคงเป็นราคาพลังงานและอาหาร แม้ดัชนี CPI พื้นฐาน ซึ่งไม่รวมราคาพลังงานและอาหาร ก็สูงเหนือการคาดการณ์เช่นเดียวกัน โดยพุ่งแตะระดับสูงสุดเป็นประวัติการณ์ที่ 4.8% ในเดือนก.ย.